BTS-GULF-UNIQ-ITD ตบเท้าซื้อซองงานบำรุงรักษามอเตอร์เวย์ 2 สาย
BTS-GULF-UNIQ-ITD ตบเท้าซื้อซองงานบำรุงรักษามอเตอร์เวย์ 2 สาย หลังเปิดยื่นวันแรก
27 ก.พ. 2562

กรมทางหลวง ระบุว่า ในวันนี้ (27 ก.พ.62) เป็นวันแรกที่กรมทางหลวงเปิดให้เอกชนเข้าซื้อเอกสารข้อเสนอการร่วมลงทุน (Request for Proposal (RFP) documents) เพื่อเข้าร่วมประกวดข้อเสนอการให้เอกชน ร่วมลงทุนในการดำเนินงานและบำรุงรักษา (Operation and Maintenance: O&amp;M) โครงการทางหลวงพิเศษระหว่างเมือง (M6) สายบางปะอิน-นครราชสีมา วงเงิน 33,258 ล้านบาท ทางหลวงพิเศษหมายเลข (M81 ) สายบางใหญ่-กาญจนบุรี วงเงิน 27,828 ล้านบาท มีระยะทางรวมประมาณ 96 กิโลเมตร
ทั้งนี้ มีเอกชนเข้าซื้อซองงาน O&amp;M มอเตอร์เวย์ สายบางปะอิน-นครราชสีมา จำนวน 6 ราย ได้แก่. 1. บมจ.ทางยกระดับ ดอนเมือง 2.บมจ.ยูนิค เอ็นจิเนียริ่ง แอนด์ คอนสตรัคชั่น หรือ UNIQ 3.บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF 4. บริษัท บีทีเอส กรุ๊ป โฮลดิ้ง จำกัด (มหาชน) หรือ BTS 5. บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD 6.บริษัท ซีวิลเอนจิเนียริ่ง จำกัด
ส่วนเอกชนเข้าซื้อซองงาน O&amp;M มอเตอร์เวย์ สายบางใหญ่-กาญจนบุรี จำนวน 5 ราย ได้แก่ UNIQ , GULF , BTS , ITD และบริษัท ซีวิลเอนจิเนียริ่ง จำกัด
 
 